Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkeztutako galdera, José Gudiol bildumatik etorririk Juan Oliver margolariari egotzitakoa den artelan baten enkantea gerarazteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Mena Blasco jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura eta Kiroleko kontseilariak Osoko Bilkuran ahoz erantzun dezan:

Prentsan argitaratu da Kultura Departamentuko aholkularitza juridikoak gerarazi egin duela bera titularra den artelan baten enkantea. Arte-lan hori Juan Oliver (1332) margolariarena dela jo izan da, eta José Gudiol bildumatik dator:

Zer jarduketa egin ditu Departamentuak gai hori dela eta?

Iruñean, 2019ko urriaren 11n

Foru parlamentaria: Carlos Mena Blasco